Komisijos reglamentas (EB) Nr. 1380/2002
2002 m. liepos 29 d.
dėl tam tikrų prekių klasifikacijos Kombinuotojoje nomenklatūroje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 969/2002 [2], ypač į jo 9 straipsnį,
kadangi:
(1) Siekiant užtikrinti vienodą Kombinuotosios nomenklatūros, pridedamos prie Reglamento (EEB) Nr. 2658/87, taikymą, būtina priimti priemones dėl prekių, paminėtų šio reglamento priede, klasifikacijos.
(2) Reglamentas (EEB) Nr. 2658/87 nustatė bendrąsias taisykles Kombinuotosios nomenklatūros interpretavimui. Tos taisyklės taip pat taikomos bet kokiai kitai nomenklatūrai, kuri visiškai arba iš dalies yra ja pagrįsta arba kuri prie jos prisideda bet kokiu papildomu poskyriu, kurią sudaro specifinės Bendrijos nuostatos, siekiant taikyti tarifus ir kitas su prekyba susijusias priemones.
(3) Pagal paminėtas bendrąsias taisykles, prekės, aprašytos šio reglamento priede esančios lentelės 1 skiltyje, turėtų būti klasifikuojamos, taikant KN kodus, nurodytus 2 skiltyje, remiantis 3 skiltyje nurodytais paaiškinimais.
(4) Reikia, kad privalomai informacijai apie tarifus, kurią paskelbė valstybių narių muitinės, atsižvelgdamos į prekių klasifikaciją Kombinuotojoje nomenklatūroje, ir kuri neatitinka šio reglamento nuostatų, savininkas toliau tris mėnesius gali taikyti išlygas pagal 1992 m. spalio 12 d. Tarybos reglamento (EEB) Nr. 2913/92 12 straipsnio 6 dalies nuostatas, sudarančias Bendrijos muitinės kodeksą [3], su paskutiniais pakeitimais, padarytais Europos Parlamento ir Tarybos reglamentu (EB) Nr. 2700/2000 [4].
(5) Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Prekės, aprašytos priedo lentelės 1 skiltyje, yra klasifikuojamos Kombinuotojoje nomenklatūroje pagal tos lentelės 2 skiltyje nurodytus KN kodus.
2 straipsnis
Privalomai informacijai apie tarifus, kurią paskelbė valstybių narių muitinės ir kuri neatitinka šio reglamento nuostatų, gali toliau tris mėnesius būti taikomos išlygos pagal Reglamento (EEB) Nr. 2913/92 12 straipsnio 6 dalies nuostatas.
3 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas privalomas visas ir yra tiesiogiai taikomas visose valstybėse narėse.
Priimta Briuselyje, 2002 m. liepos 29 d.